CELEX: 32021D1991
Language: bg
Date: 2021-11-15 00:00:00
Title: Решение (ОВППС) 2021/1991 на Съвета от 15 ноември 2021 година за изменение на Решение (ОВППС) 2020/1465 относно действие на Европейския съюз в подкрепа на Механизма за проверки и инспекции на ООН в Йемен (UNVIM)

16.11.2021   
               
               
                  BG
               
               
                  Официален вестник на Европейския съюз
               
               
                  L 405/12
               
            
         РЕШЕНИЕ (ОВППС) 2021/1991 НА СЪВЕТА
         от 15 ноември 2021 година
         за изменение на Решение (ОВППС) 2020/1465 относно действие на Европейския съюз в подкрепа на Механизма за проверки и инспекции на ООН в Йемен (UNVIM)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 18 септември 2018 г., по искане на Механизма за проверки и инспекции на ООН (UNVIM), Съветът прие Решение (ОВППС) 2018/1249 (1) относно действие на Европейския съюз в подкрепа на UNVIM.
                  
               
                     (2)
                  
                  
                     На 12 октомври 2020 г., по искане на UNVIM, Съветът прие Решение (ОВППС) 2020/1465 (2) и поднови действието на ЕС в подкрепа на UNVIM за период от 12 месеца.
                  
               
                     (3)
                  
                  
                     С резолюция 2586 (2021) на Съвета за сигурност на ООН беше удължен и адаптиран установеният с резолюции 2451 (2018) и 2452 (2019) на СС на ООН мандат на мисията на ООН в подкрепа на Споразумението относно Ходейда (UNMHA), така че да способства за изпълнението на споразумението относно град Ходейда и пристанищата на Ходейда, Салеф и Рас Иса съгласно предвиденото в Стокхолмското споразумение, сключено на 13 декември 2018 г. от конфликтните страни в Йемен.
                  
               
                     (4)
                  
                  
                     UNVIM поиска допълнителна подкрепа от Съюза за една година, състояща се в удължаване до 28 февруари 2022 г. на периода, през който може да се използва приносът, предоставен съгласно Решение (ОВППС) 2020/1465, и допълнителен принос за срока от 1 март 2022 г. до 30 септември 2022 г.
                  
               
                     (5)
                  
                  
                     За да изпълни мандата си, UNVIM се разположи в съседни на Йемен държави, по-специално Джибути и Саудитска Арабия.
                  
               
                     (6)
                  
                  
                     Съюзът следва да поднови за една година и да адаптира подкрепата си за UNVIM, за да може той да изпълни мандата си,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2020/1465 се изменя, както следва:
            
                        1)
                     
                     
                        В член 1 параграф 3 се изменя, както следва:
                        
                                    а)
                                 
                                 
                                    първата алинея се заменя със следното:
                                    
                                       „3.   С настоящото решение Съюзът подкрепя Службата на специалния пратеник на генералния секретар на ООН за Йемен и UNMHA по отношение на разполагането на UNVIM в пристанищата на Ходейда, Салеф и Рас Иса, както и на други места в съседни на Йемен страни, ако това е необходимо за прилагането на UNVIM. За тази цел Съюзът допринася за покриване на разходите, свързани с укрепването на UNVIM, като по този начин помага за задоволяване на потребностите на населението на Йемен като част от по-широка хуманитарна стратегия.“;
                                    
                                 
                              
                                    б)
                                 
                                 
                                    втората алинея се заличава.
                                 
                              
                  
                        2)
                     
                     
                        В член 3 параграф 1 се заменя със следното:
                        
                           „1.   Референтната сума за изпълнението на проекта, посочен в член 1, е 2 059 838 EUR за периода от 1 октомври 2020 г. до 28 февруари 2022 г. и 2 200 000 EUR за периода от 1 март 2022 г. до 30 септември 2022 г. Съветът преразглежда тази референтна сума до 1 март 2022 г. въз основа на, наред с другото, степента на усвояване и оценката на потребностите от Комисията.“
                        
                     
                  
                        3)
                     
                     
                        В член 5 последното изречение се заменя със следното:
                        „Срокът на действие на настоящото решение изтича на 30 септември 2022 г.“
                     
                  
                        4)
                     
                     
                        Приложението се заличава.
                     
                  
         
            Член 2
            Настоящото решение влиза в сила в деня на приемането му.
            То се прилага от 1 октомври 2021 година.
         
         
            Съставено в Брюксел на 15 ноември 2021 година
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  Решение (ОВППС) 2018/1249 на Съвета от 18 септември 2018 г. относно действие на Европейския съюз в подкрепа на Механизма за проверки и инспекции на ООН в Йемен (ОВ L 235, 19.9.2018 г., стр. 14).
         
            (2)  Решение (ОВППС) 2020/1465 на Съвета от 12 октомври 2020 г. относно действие на Европейския съюз в подкрепа на Механизма за проверки и инспекции на ООН в Йемен (ОВ L 335, 13.10.2020 г., стр. 13).